Hier kan kunstenaars sakevernuf ontwikkel, geld kry | Netwerk24
Die Kuns-en-kultuur-trust (Act) het 'n nuwe program bekend gestel wat Suid-Afrikaanse kunstenaars gaan help om 'n sakevoorstel te ontwikkel en dan om finansiering mee te ding om dié voorstel 'n werklikheid te maak.
Luidens 'n mediaverklaring is daar min geleenthede wat kunstenaars se ondernemingsgees steun en ontgin; die Thuthukisani-program is juis daarom in die lewe geroep. "Thuthukisani" is die Zoeloe-woord vir "ontwikkel".
63 kunstenaars – sewe uit elke provinsie – sal die geleentheid kry om slypskole by te woon en mentorskap van kundiges te kry, voordat hulle hul sakevoorstelle afrond. Hulle sal dan dié voorstelle aan 'n paneel moet voorlê wat sal besluit of die projek finansiële steun moet kry of nie. Die program word in samewerking met Nedbank moontlik gemaak.
staat van inperkingkoronaviruscovid-19-pandemiepandemieinperkingkoronaviruspandemiecovid-19covidnlcaktueel